Bjørg Vik

Bjørg Vik (født 11. september 1935 i Oslo, død 7. januar 2018) var en norsk forfatter og dramatiker.

Liv og virke
Hun var utdannet ved Journalistakademiet, og var ansatt i Porsgrunns Dagblad. Hun debuterte som forfatter i 1963 med novellesamlingen Søndag eftermiddag, og ble særlig kjent for sine noveller. Strøket hun senere beskriver i sine selvbiografiske romaner rundt Bislett og St.Hanshaugen, er det som hun selv vokste opp i. 

Hun var styremedlem i Norsk Forfattersentrum og Pressens Faglige Utvalg. Særlig på 1960- og 1970-tallet viste Viks forfatterskap et sterkt feministisk engasjement, og i 1973 var hun med på å starte kvinnetidsskriftet Sirene.

Tekstene hennes er oversatt til over 30 språk, og har tre ganger vært innstilt til Nordisk råds litteraturpris. Hun mottok Telemark fylkeskommunes kulturpris 1987. Av sitt forfatterskap var hun selv mest stolt av Elsi-trilogien, som delvis har en del selvbiografiske trekk.«50 år siden hun debuterte», NRK 1. november 2013 Trilogien består av Små nøkler store rom fra 1988, Poplene på St. Hanshaugen fra 1991 og Elsi Lund fra 1994. Bøkene forteller om Elsi Lund fra hun var liten jente i Oslo, oppveksten og hvordan hun etter hvert fikk jobb som journalist.

 Bibliografi 
 Søndag ettermiddag – noveller (1963)  
 Nødrop fra en myk sofa – noveller, (1966) 
 Ferie – hørespill (1967) 
 Det grådige hjerte – noveller, (1968) 
 Gråt, elskede mann – roman, (1970)
 Kvinneakvariet – noveller, (1972)
 To akter for fem kvinner – skuespill, (1974) 
 Hurra, det ble en pike – skuespill, (1974) 
 Fortellinger om frihet – noveller, (1975) 
 Gutten som sådde tiøringer – barnebok, (1976) 
 Sorgenfri: fem bilder om kjærlighet – skuespill, (1978) 
 En håndfull lengsel – noveller, (1979) 
 Det trassige håp (1981)
 Tone-16 – novelle, (1981)
 Snart er det høst – noveller, (1982)  
 Fribillett til Soria Moria – skuespill, (1984)  
 En gjenglemt petunia – noveller, (1985) 
 Jørgen Bombasta – barnebok, (1987) 
 Små nøkler, store rom – roman, (1988) 
 Vinterhagen – skuespill, (1990) 
 Poplene på St. Hanshaugen – roman, (1991)
 Reisen til Venezia – skuespill, (1992)  
 Den lange reisen til et annet menneske – noveller, (1993)  
 Elsi Lund – roman, (1994) 
 Gatenes magi – fortellinger, (1996) 
 Roser i et sprukket krus – roman, (1998)
 Alt kvinner tilgir – skuespill, (1999) 
 Salong Saratustra – skuespill, (2001) 
 Forholdene tatt i betraktning – noveller, (2002) 
 Søndag ettermiddag – skuespill, (2003)
 Sensommer – noveller i utvalg (2005)

 Priser 
 Riksmålsforbundets litteraturpris 1972
 Aschehougprisen 1974
 Kritikerprisen 1979 for En håndfull lengsel
 Cappelenprisen 1982
 Doblougprisen 1987
 Bokhandlerprisen 1988 for Store nøkler, små rom
 Ibsenprisen 1992 for Reisen til Venezia
 Amalie Skram-prisen 1996

 Heder og ettermæle 

 Vei og portrett i Porsgrunns gatebilde 
I Porsgrunn er en vei oppkalt etter henne. Bjørg Viks vei finnes i bydelen Vestsiden, like ved huset der hun bodde frem til sin død.

Et monumentalportrett av henne har blitt malt på endegavlen til en bygård i Porsgrunns hovedgate Storgata.

 Bjørg Vik-prisen 
Bjørg Vik-prisen er innstiftet til minne om henne. Prisen skal ifølge statuttene tildeles «en norsk forfatter som gjennom enkeltverk eller forfatterskap viser orginalitet, litterær kvalitet og nytenkning».

 Mottagere 

 2023: Marie Aubert
 2024: Frederik Svindland
 2025: Agnes Ravatn

Litteratur
Høsten 2021 ble en biografi om Bjørg Vik, skrevet av sønnen Lars Vik, utgitt på Cappelen Damm. Biografien har tittelen Bjørg Viks vei.

 Referanser 

 Eksterne lenker 

  Bjørg Vik  i Norske Dramatikeres Forbund
  Bjørg Vik i Cappelen Forlag
  Bjørg Vik i NRK Forfatter
  Digitaliserte bøker av Vik og om Vik hos Nasjonalbiblioteket.

Kategori:Personer fra Porsgrunn kommune
Kategori:Norske romanforfattere
Kategori:Norske novellister
Kategori:Norske dramatikere
Kategori:Vinnere av Aschehougprisen
Kategori:Vinnere av Kritikerprisen
Kategori:Vinnere av Cappelenprisen
Kategori:Vinnere av Bokhandlerprisen
Kategori:Vinnere av Amalie Skram-prisen
Kategori:Ibsenprisen